Diari Oficial de la Generalitat Valenciana


Sumari del DOGV 7668, del 30-11-2015 (2015/9703)

ORDRE 9/2015, de 25 de novembre, de la Conselleria d'Economia Sostenible, Sectors Productius, Comerç i Treball, per la qual es regula el permís dels treballadors a fi de poder exercir el dret al vot en les eleccions del dia 20 de desembre de 2015.
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/11/25/9/dof/vci/html**

### Dades del document

Número de DOGV
:   7668

Data del DOGV
:   30-11-2015

Secció del DOGV
:   I. DISPOSICIONS GENERALS

Número del document
:   2015/9703


Data del document
:   25-11-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Descriptors 

:   * Conselleria d'Economia Sostenible, Sectors Productius, Comerç i Treball
    * dret de vot
    * eleccions generals
    * jornada de treball
    * legislació

ORDRE 9/2015, de 25 de novembre, de la Conselleria d'Economia Sostenible, Sectors Productius, Comerç i Treball, per la qual es regula el permís dels treballadors a fi de poder exercir el dret al vot en les eleccions del dia 20 de desembre de 2015. [2015/9703]  
Convocades eleccions al Congrés dels Diputats i al Senat pel Reial Decret 977/2015, de 26 d'octubre (BOE 27.10.2015), que se celebraran el diumenge 20 de desembre de 2015, i d'acord amb el que disposa el Reial Decret 605/1999, de 16 d'abril (BOE 17.04.1999), pel qual es dicten normes de regulació complementària dels processos electorals, amb acord previ de la Delegació de Govern, cal adoptar en l'àmbit de la Comunitat Valenciana les mesures corresponents respecte de l'horari laboral dels treballadors que no gaudisquen eixe dia del descans setmanal; per a això, de conformitat amb les mencionades normes, i amb el que disposen el Reial Decret 4105/1982, de 29 de desembre, i el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball,  
  
  
ORDENE  
  
Article 1  
El diumenge 20 de desembre de 2015 les empreses en què presten els seus serveis treballadors que tinguen la condició d'electors, i que no gaudisquen eixe dia del descans setmanal previst en l'article 37 del Reial Decret Legislatiu 2/2015, de 23 de octubre, pel qual s'aprova el Text Refós de la Llei de l'Estatut dels Treballadors, els concediran un permís a fi que puguen participar en les eleccions convocades. El permís serà retribuït per l'empresa de conformitat amb el que estableix l'article 37.3.d de la norma legal citada anteriorment.  
  
  
Article 2  
La concessió del permís a què es refereix l'apartat anterior s'ajustarà a les normes següents:  
a) Treballadors l'horari de treball dels quals no coincidisca amb el de l'obertura de les meses electorals o ho faça per un període inferior a dos hores.  
- En aquests supòsits no tindran dret a permís retribuït.  
b) Treballadors l'horari de treball dels quals coincidisca en dos o més hores i menys de quatre amb l'horari d'obertura de les meses electorals.  
- Gaudiran de permís retribuït de dos hores.  
c) Treballadors l'horari de treball dels quals coincidisca en quatre o més hores i menys de sis amb l'horari d'obertura de les meses electorals.  
- Gaudiran de permís retribuït de tres hores.  
d) Treballadors l'horari de treball dels quals coincidisca en sis o més hores amb l'horari d'obertura de les meses electorals.  
- Gaudiran d'un permís retribuït de quatre hores.  
En tots els casos anteriors, quan, per tractar-se de treballadors contractats a temps parcial, realitzen una jornada inferior a l'habitual en l'activitat, la duració del permís abans indicat es reduirà en proporció a la relació entre la jornada de treball que realitzen i la jornada habitual dels treballadors contractats a temps complet en la mateixa empresa.  
  
Correspondrà a l'empresari la distribució, basant-se en l'organització del treball, del període en què els treballadors disposen del permís per a acudir a votar.  
  
Article 3  
Els treballadors per compte d'altri que el diumenge 20 de desembre no gaudisquen del descans setmanal, i hagen sigut nomenats presidents o vocals de les meses electorals, així com els que acrediten la seua condició d'interventors, tenen dret a un permís retribuït durant el dia de la votació i de cinc hores en la jornada immediatament posterior. La reducció de jornada de cinc hores correspondrà igualment als presidents, vocals i interventors encara que gaudisquen del descans setmanal en la jornada del 20 de desembre.  
Així mateix, els qui acrediten la seua condició d'apoderats tenen dret a un permís retribuït durant el dia de la votació, si no gaudeixen en eixa data del descans setmanal.  
Si algun dels treballadors compresos en qualsevol dels dos supòsits anteriors ha de treballar en el torn de nit en la data immediatament anterior a la jornada electoral, l'empresa, a petició de l'interessat, haurà de canviar-li el torn, per a poder descansar la nit anterior al dia de la votació.  
  
Article 4  
Les reduccions de jornada com a conseqüència dels permisos expressats en els apartats anteriors no suposarà minva de la retribució que per tots els conceptes tinguen els treballadors, i com a justificació adequada, d'acord amb el que estableix l'article 37.3.d de l'Estatut dels Treballadors, servirà presentar la certificació de vot o, si és el cas, l'acreditació de la mesa electoral corresponent.  
  
  
DISPOSICIÓ ADDICIONAL  
  
Única  
Les regles sobre concessió de permisos retribuïts contingudes en la present ordre seran així mateix aplicables als funcionaris al servei de les administracions públiques, d'acord amb la normativa específica que siga aplicable.  
  
València, 25 de novembre de 2015  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ


Còpia Permalink ELI